La marca ‘Catalunya’ | Desfilosofant\n« Catalans de segona, espanyols de tercera\nFilipines dóna l’esquena al castellà »\n08/02/2007 Recomano llegir aquest excel·lent article extret del bloc “Objectar“.\n“En un món cada vegada més petit, homogeneïtzat i regit per dinàmiques econòmiques que ho condicionen tot, quan el poder de les marques es fa omnipresent i fins i tot les persones ens convertim en marques comercials, esdevé absolutament indispensable que els territoris on vivim es consolidin i es posicionin en el panorama econòmic global, sota el paraigües d’una bona marca.\nDiu Philip Kotler a ‘El Màrqueting de les Nacions‘, que tota nació ‘ha de confeccionar una estratègia a mida per aconseguir les seves metes i els seus objectius’. I em pregunto: A Catalunya tenim alguna estratègia? Els catalans tenim metes i objectius comuns? El Regne Unit, Suïssa i el Canadà, encapçalen el rànquing dels països més ben percebuts del món segons un estudi realitzat per la Simon Anholt i la GMI. L’estudi es basa en les percepcions que es tenen dels respectius territoris per part de les seves audiències, i s’han tingut en compte diferents condicionants com les exportacions, la gent, la cultura i les tradicions o els sistemes de govern. Espanya ocupa l’onzè lloc, amb una marca basada principalment en l’oferta del sol i la platja.\nEls diversos factors analitzats són els que sumats, ajuden a consolidar un territori com a marca. I l’especificitat i la diferenciació respecte a l’oferta d’altres és fonamental per a la seva supervivència. Així que, per molt que bramin des d’Espanya, Catalunya com a marca només sobreviurà si es manté diferenciada. Procurem doncs, que no ens acabin d’absorbir. El Regne Unit de l’Aston Martin, el James Bond, el Manchester United o la Reebok, la Suïssa de la Swatch, el Rolex, els Alps i la Nestlé, el Canadà dels grans parcs nacionals, els óssos, les prestacions socials i l’administració descentralitzada i l’Espanya de la sangria, els toros i el flamenc, són segons el rànquing, marques consolidades que ofereixen productes concrets, diferenciats i atractius als ulls del món. Però i nosaltres els catalans, tenim quelcom per oferir?\nQuan l’any 1971 Pau Casals pronuncià l’entranyable discurs a la seu de les Nacions Unides, posicionava Catalunya en un context immillorable. Pau Casals posicionava Catalunya com la nació més gran del món, la primera en tenir un parlament propi i com la que acollí els inicis d’unes Nacions Unides. Llavors, varem tenir la possibilitat de forjar una marca basada en els aspectes que històricament han configurat el nostre patrimoni. El caràcter mediterrani, l’esperit inclusiu, el comerç, la indústria o la cultura. Però eren temps difícils i entre tots, ho deixarem per a més endavant. Administracions i empreses, apostaren llavors per consolidar les marques Espanya i Barcelona. L’Espanya del sol i la platja, de la sangria, els toros i el flamenc, però també de la Repsol i el Banc Santander, del Reina Sofía i el Prado, de l’Armada Invencible, el Gran Premi d’Espanya, del Rafa Nadal, el Pau Gasol i el Fernando Alonso. I la Barcelona creativa, emprenedora, capital del disseny, oberta i cosmopolita, de l’Antonio Miró, del Custo Dalmau, del Bread and Butter, la fira 3GSM, del Sònar i de l’última pel·lícula del Woody Allen. Fins i tot la Generalitat de Catalunya, renunciava aquest hivern a presentar la marca catalana a Nova York, apostant per Barcelona amb l’exposició Barcelona and Modernity: Picasso, Gaudí, Miró, Dalí. Trenta anys més tard, les marques Espanya i Barcelona s’han cruspit la marca Catalunya. Espanya absorbint-la i Barcelona apropiant-se dels aspectes que li interessaven d’ambdues cultures. Trenta anys més tard, encara hem de confeccionar l’estratègia de la que parla Philip Kotler. Però si ho volguéssim, encara hi seriem a temps. A Abu Dhabi, estan projectant hotels, museus i teatres de luxe, amb l’objectiu clar de posicionar-se com a capital mundial de l’oci i la cultura del luxe. A Txetxènia, estan estudiant anomenar-se República de Noxciyn, per tal de mitigar la negativa percepció internacional. I a Kosovo, de cara a la imminent independència respecte a Sèrbia, han organitzat un concurs per a definir una bandera, un himne i una moneda que reflecteixin el seu caràcter multiètnic. Potser ja va sent hora que els catalans decidim si compartim uns objectius comuns o decididament renunciem a ser. Si decidim compartir-los, haurem de començar a definir on volem ser d’aquí uns anys, com volem ser vistos i treballar per a posicionar-nos i confeccionar una estratègia a mida, per tal d’aconseguir les metes i els objectius que ens haguem proposat.”\npublicat a www.racocatala.cat\nThis entry was posted on\t08/02/2007 a 1:46\tand is filed under General.


La desintegració de l'Estat espanyol. (1)"\nShowing article 520 of 10527 in channel 13961322\nLa desintegració de l'Estat espanyol. (1)\nNext TIL, fuga de la mort, neollengua, 2013. Paul Celan\nPrevious A un país normal dimitiria\nIndicis de l'any 13.\nDesintegració de l'Estat espanyol, en el sentit que l'oligarquia espanyola (l'oligarquia castellano-andalusa) perdrà el control de l'Estat, control que ara és a les seves mans.\nAclariment: L'oligarquia actual és la deriva de l'oligarquia que va mantenir el poder a l'època d'En Franco. És la continuadora de l'oligarquia que pegà el cop d'Estat contra la República. És la continuadora de l'oligarquia aristocràtica tradicional que des dels inicis històrics ha mantingut el domini de l'Estat. L'oligarquia continua tenint el monopoli del control dels mecanismes del poder de l'Estat (Per veure el tractament de la qüestió, podeu baixar la meva web L'Espanya impossible).\nActualment, malgrat la crisi econòmica i enfront de l'agitació independentista catalana, l'oligarquia manté el control de l'Estat, control que ella mateixa, l'oligarquia, s'autoatribuí. I se sent segura. Controla el poder militar i el poder judicial. A qualsevol moment, si se sent amenaçada, pot decretar la suspensió de les funcions de la Generalitat de Catalunya.\nA l'actual impàs, les diverses formacions independentistes catalanes declaren que confien amb el suport ''d'Europa'' al dret d'autodeterminació de Catalunya (o sigui, de Catalunya-Principat), però aquesta confiança no es recolza sobre cap argumentació basada en fets històrics (Ans al contrari, França sempre ha entrat en guerra contra Catalunya, Itàlia es mostra menyspreadora i Anglaterra al 1713 es rentà les mans).\nPerò la tesi central d'aquest escrit sosté que, malgrat el quasi monopoli del Poder que disposa l'oligarquia, la desintegració de l'Estat espanyol és imminent.\nTesi: Al llarg de la història la classe aristocràtica de Castella ofegà la burgesia castellana i impedí el seu desplegament, de tal manera que encara ara les atrofiades ciutats castellanes porten la marca del seu ofec històric.\nCom explico a la web, en tot moment, l'aristocràcia (que sempre té el quasi monopoli del Poder) també vol el control absolut de l'economia i pretén participar directament als beneficis de les grans explotacions econòmiques, però a la manera oligàrquica, és a dir, per mitjà del monopoli econòmic.\nPer descomptat, aquesta pràctica econòmica de l'oligarquia sempre condueix a l'estancament econòmic i a la ruïna, a la fi (Els senyors de la ''mesta'' preferien dedicar els seus latifundis a pastura de les ovelles amb l'objectiu del comerç de la llana; en cap moment donaren suport a la menestralia llanera castellana).\nTesi: La crisi econòmica del 2008 que afecta l'Estat espanyol representa la fi del domini de l'oligarquia i, en conseqüència, la desintegració de l'Estat.\nAls darrers temps, l'oligarquia va decidir fer una nova aposta econòmica, la de l'acomodació de Castella a la modernitat industrial.\nEl punt primer de la nova programació consistia en fer de Madrid el principal centre econòmic i industrial de l'Estat. L'entrada a la Unió Europea i els fons per al desenvolupament foren un gran estímul pel projecte.\nAmb ''l'Aznarat'' (l'època del govern de N'Aznar), el projecte industrial espanyol arribà al zenit. Sempre mitòmana, l'oligarquia espanyola proclamava a tort i a dret que Espanya era de les deu més grans potencials del món.


L'IISPV rep un ajut europeu per internacionalitzar-se\nTres instituts de recerca biomèdica han aconseguit 300.000 euros i es crearà una unitat de promoció per donar suport al personal i programes de formació personalitzats\ndimecres, 26 de juny 2019 - 09:44h\nL'Institut d'Investigació Sanitària Pere Virgili rep un ajut europeu per internacionalitzar-se | EURECAT\nL'Institut d'Investigació Sanitària Pere Virgili (IISPV), juntament amb l'Institut d'Investigació Biomèdica de Girona (IDIBGI) i l'Institut de Recerca Biomèdica de Lleida Dr. Pifarré (IRBLleida) han rebut 300.000 euros en la convocatòria d'un projecte europeu per fer una iniciativa conjunta d'internacionalització de la recerca. El projecte 'GO_HERO (Health European Research Offices), coordinat per l'IISPV, permetrà una millor distribució de les tasques i la coordinació entre els tres instituts amb la creació d'una nova unitat de promoció virtual (anomenada oficina HERO). L'oficina comptarà amb el personal actual de les tres unitats, a més de la contractació de nous professionals.\nL’Institut d’Investigació Sanitària Pere Virgili (IISPV) fou creat en el marc d’un conveni de col·laboració científica interinstitucional entre l’Institut Català de la Salut (Hospital Universitari Joan XXIII, Hospital Verge de la Cinta de Tortosa), l'Hospital Universitari Sant Joan de Reus, l'Institut Pere Mata i la Universitat Rovira i Virgili.\nAconseguir que els instituts es posicionin dins del mapa biomèdic i clínic europeu\nSegons el doctor Joan Vendrell, director de l’IISPV, «aquesta iniciativa permetrà visualitzar l’excel·lent recerca sanitària que s’està produint als nostres centres, a més de facilitar-ne la internacionalització». Per al doctor Manuel Sánchez de la Torre, subdirector de l‘IRBLleida, «es tracta d’una oportunitat única per als tres instituts de treballar conjuntament en la internacionalització de la recerca que es fa al territori». Per la seva banda, el doctor Jordi Barretina, director de l'IDIBGI, ha declarat que «aquesta ajuda arriba en un bon moment per a posicionar els tres instituts a nivell europeu, coincidint amb el començament del nou Programa Marc de Recerca i Innovació a Europa el 2021, el programa Horizon Europe».\n"L'Agència Catalana de l'Aigua millora la xarxa de control hidrològica" "⚖«SOTA MÍNIMS»: Denuncien que als jutjats de TGN falta personal durant l'estiu"\nHospital Joan XXIII Hospital Sant Joan de Reus Pere Mata Universitat Rovira i Virgili salut Recerca


Troben una vintena d'esquelets humans al costat d'un antic castell als Països Baixos\nImatge en primer terme d'un dels esquelets trobats a Vianen.\nFins ara s'han localitzat una vintena de cossos, però es creu que en sortiran més.\nEls arqueòlegs creuen que es tracta de persones que van morir al mateix temps durant la baixa Edat Mitjana\nActualitzada 24/11/2020 a les 17:46\nAlmenys una vintena d'esquelets humans han estat trobats durant uns treballs d'excavació a la localitat de Vianen, segons que va anunciar dilluns aquest municipi dels Països Baixos.\nEls arqueòlegs esperen trobar encara més restes, que inicialment s'han datat en centenars d'anys. L'alcaldessa de Vianen, Christa Hendriksen, esplicava que es tractava d'una troballa, «històrica. Els esquelets daten des de la baixa Edat Mitjana fa uns centenars d'anys».\nLa primera impressió dels arqueòlegs és que es tracta de persones que van morir al mateix temps, i que van ser enterrades en una fossa comuna a l'exterior del castell de Batestein. No es descarta que es puguin trobar encara més esquelets a la zona, que també arriba fins al terme de Vijfheerenlanden. El que no hi ha encara és una hipòtesi sobre la causa de la mort d'aquestes persones.\nEl castell de Batestein es va construir cap al 1370 per ordre de Gijsbrecht van Beusichem. Diverses famílies nobles importants de la zona van habitar el castell durant els tres segles següents. El castell va caure en ruïnes després d'un incendi el 1696.\nComenta el contingut : Troben una vintena d'esquelets humans al costat d'un antic castell als Països Baixos


Barcelona acollirà una manifestació el 12-O en “defensa” de la Constitució | Actualidad | EL PAÍS Catalunya\nBarcelona acollirà una manifestació el 12-O en “defensa” de la Constitució\n"La hispanitat som tots, Catalunya somos todos", lema de la convocatòria\nBarcelona 14 SET 2016 - 15:20\tCEST\nManifestació a la plaça de Catalunya el 2014. Gianluca Battista\nEl Comitè Oficial de la Festa Nacional d’Espanya a Barcelona ha presentat aquest dimecres en roda de premsa els actes que tindran lloc el pròxim 12 d’octubre a la capital catalana. Sota el lema ‘La hispanitat som tots, Catalunya somos todos’, 26 associacions de tot Espanya donen suport a la convocatòria.\nEl Dia de la Hispanitat començarà al passeig de Gràcia de Barcelona en la confluència amb el carrer de Provença, a les 11 del matí. Els manifestants es dirigiran a la plaça de Catalunya, on culminarà l’acte a les 12 amb la lectura d’un manifest de caràcter polític. “No hi ha prevista la participació de representants de cap partit polític”, ha afirmat Josep Alsina, president de l’associació Somatemps. Tot i això, ha convidat a tothom qui vulgui a assistir-hi.\n“Volem celebrar i defensar els valors que hi ha a la Constitució”, ha assegurat Clemente Polo, representant de l’associació Espanya i Catalans. Durant la roda de premsa, els ponents han insistit en la “necessitat” de convocar aquesta manifestació un any més i confien que hi anirà “tanta o més gent” que a l’anterior.\n“Estem disposats a resistir davant el que considerem un cop d’estat”, ha conclòs Francisco Caja, president de Convivència Cívica Catalana, en referència a les decisions i accions del Govern català i el Parlament a favor de la independència. Els ponents han remarcat la manca de subvencions, suport i espai als mitjans de comunicació a què s’han d’enfrontar per tirar endavant aquest acte. “El Govern espanyol ens ha deixat sols, però estem disposats a seguir”, ha recordat Alsina.


Inici > Receptes > Peix i marisc > Thai de costa: els sabors de Tailàndia al plat\nSubmergeix-te en els sabors de Tailàndia amb aquest complet i impactant plat: Thai de costa en la versió del restaurant Nobook de Barcelona.\nNota nutricional: El gall és un peix blanc, de manera que el seu contingut gras és realment baix: 100 grams de gall aporten 1,9 greixos i només 80 calories, una mica més que altres peixos blancs com el llenguado o el lluç. Aporta una major quantitat de proteïnes d'alt valor biològic en comparació amb d’altres peixos magres. De la seva banda, el plàtan és un aliment altament nutritiu, donat que és una de les fruites més calòriques que existeixen (100 grams de plàtan aporten unes 90 calories aproximadament). És una de les fruites que aporten en total tres vitamines antioxidants (com són l'A, E i C), sent suaument laxant, energètic, remineralitzant i una mica diürètic.


MedicalNews - Clínica Dental Gil-Vernet Mas\nL'escàner digital permet pendre mides en 3D de la boca del pacient sense necessitat d'utilitzar les molestes pastes El procés de disseny i fabricació digital, ens ajuda a obtenir un perfecte control de les dimensions, estética i ajustament de la prótesis, millorant la fiabilitat i resultat pel pacient, com també reduir el temps de col.locació de la prótesis sense passar per diferents proves minimitzant així el màxim de visites a la consulta.\nUtilitzem les tècniques més adequades i necessaries segons l'edat i el pacient. L'ortodòncia crea tres BENEFICIS importants : -FUNCIONAL perquè una oclusió correcta son més aptes per mastegar millor els aliments i per tan realitzar una bona digestió. - SALUT ORAL perquè les dents ben alineades no acumulen tanta placa bacteriana i d'aquesta manera podem aconseguir una boca neta, fresca i sana prevenint problemes gingivals, periodontals i de caries en un futur. - ESTÉTICA perquè consegueix un somriure agradable i és una bona carta de presentació.\nÉs el corrector dental invisible més avançat del moment. Una revolució d'ortodòncia digitalitzada en la que aconseguiràs un somriure atractiu i saludable. És un tractament que consisteix amb una serie d'alineadors removibles que individualment provoquen una controlada i lleugera pressió sobre les dents aconseguint el moviment i correcció desitjats de manera eficaç, discreta, còmode i higiènica.\nÉs la millor solució que existeix actualment per poder substituir peces dentals sense haver de malmetre altres de sanes. A la nostra clínica dental gràcies a la tecnología 3D i la medicina regenerativa amb l'obtenció de plasma ric en factors de creixement del propi pacient, ens ajuda a disminuir el rebuig dels tractaments implantologics.\nImplants de carga Immediata? És possible? Aquí, li ho expliquem.\n19 February, 2021 Sin categoríaMarc Gil-Vernet\nÉs una tècnica avançada que consisteix a col·locar la pròtesi (una corona fixa provisional) en 24 hores des que es va col·locar l’implant.\nQuin valor afegit té aquesta tècnica?\nEns permet restaurar les peces perdudes des de l’inici del tractament implantològic, manejant i conservant l’estètica de la geniva al voltant dels implants, sense la necessitat d’esperar un període llarg de rehabilitació en el cas de la tècnica tradicional.\nQuina és la duració del tractament tradicional en implantologia?\nL’habitual és que el pacient hagi d’esperar entre 3 i 6 mesos per a tenir els implants amb les seves corones a la zona de la intervenció assistencial.\nQuins avantatges aporta al pacient?\n1) Tractament ràpid.\n2) Intervenció indolora sota anestèsia local.\n3) Major agilitat en la intervenció assistencial.\n4) Millora l’estètica i qualitat per al pacient.\n5) No és necessari l’ús de pròtesi amovible provisòria.\n6) Major precisió en la remodelació de la geniva, gràcies a l’ús immediat de la pròtesi.\nVengui a veure’ns. L’ajudarem, proporcionant-li tota la informació que necessiti pel que fa a aquesta intervenció assistencial. El nostre equip compta amb una àmplia experiència i coneixement en aquest àmbit. No dubti a contactar-nos. Volem ajudar-lo.\nGil-Vernet Mas informa que si li ha agradat aquest article es doni d’alta al nostre servei gratuït per a l’enviament de comunicacions d’articles i notícies d’interès en el nostre sector, així com informació de la nostra activitat social del seu interès. Aquest és un article que proporcionem gratuïtament a través de MedicalNews. Es pot posar en contacte a través de info@gilvernetmas.cat, i a l’atenció de la Dr. Ignasi Gil-Vernet Huguet.\nPer què la tecnologia CAD-CAM ens proporciona els millors resultats en implantologia?\n5 February, 2021 Sin categoríaMarc Gil-Vernet\nPer què la tecnologia CAD-CAM ens proporciona els millors resultats en Implantologia? Abans de respondre, cal introduir aquesta nova tecnologia, i en anglès significa: “Computer-Aided Desing/Computer Aided Manufacturing”. Aquesta tècnica CAD-CAM fa referència a l’ús de la tecnologia aplicada a la implantologia per a la planificació del tractament; disseny i fabricació de l’implant; així com el pronòstic del resultat.\nA Gil-Vernet Mas ja fa aproximadament 8 anys que estem familiaritzats amb el CAD-CAM. En el seu dia, aquesta tecnologia va implicar un fet revolucionari en el nostre sector, i durant aquest temps podem afirmar que l’automatització de varis processos en implantologia, ens ha permès tractar les dades a través de la informàtica, i optimitzar els processos de planificació durant el tractament. Durant la nostra llarga experiència i familiarització amb aquest software, podem afirmar que l’exactitud que ens aporta la tècnica CAD-CAM, ens permet l’anàlisi de les dades i projecció dels possibles resultats.\nEn conclusió, l’ajuda de la informàtica ens permet garantir al pacient un baix marge d’error en el tractament, contemplant els diferents escenaris amb els seus possibles resultats en una fase prèvia a la intervenció assistencial, i com a conseqüència ens facilita enormement la pressa de decisions per part del nostre equip especialista, a l’hora de dur a terme la cirurgia oral i/o maxil·lofacial. Com a conseqüència de l’anterior, podem confirmar que la identificació de possibles errors ens permet anticipar-nos, i finalment resulta en un benefici tant pel pacient com per l’especialista, ja que es garanteix l’interès de la salut del pacient en tot moment, es guanya temps en el tractament, s’optimitza el material implicant en un tractament més econòmic.\nGil-Vernet Mas informa que si l’ha agradat aquest article es doni d’alta al nostre servei gratuït per a l’enviament de comunicacions d’articles i notícies d’interès en el nostre sector, així com informació de la nostra activitat social del seu interès. Aquest és un article que proporcionem gratuïtament a través de MedicalNews. Es pot ficar en contacte a través de info@gilvernetmas.cat, i a l’atenció del Dr. Ignasi Gil-Vernet Huguet.\n29 January, 2021 Sin categoríaMarc Gil-Vernet\nAvui, el sector de la medicina, i l’odontologia en concret, ha evolucionat significativament. Anys enrere pel sol fet de tenir les dents mal posicionades, els pacients havien de seguir el que coneixem com l’ortodòncia tradicional. Doncs bé, hi ha una alternativa a aquest tractament, i aquesta és l’ortodòncia invisible. A continuació us explicarem en què consisteix, els trets característics del tractament, i quins avantatges significatius implica l’ortodòncia invisible en contrast al mètode tradicional.\nQuè és l’ortodòncia? L’ortodòncia és una especialitat de l’odontologia que s’encarrega de la correcció de les dents i els ossos posicionats incorrectament. Molts pacients, davant la preocupació de tenir les dents mal posicionades, arriben a la clínica i ens pregunten quines de les dues alternatives és la més idònia: Ortodòncia invisible o la tradicional? Des d’un inici, l’ortodòncia invisible va aparèixer com a alternativa al mètode tradicional únicament en casos de mal posicionament més lleus. No obstant, al llarg del temps, aquest tractament ha evolucionat de tal forma que en el dia d’avui també permet corregir problemes d’apinyament, de diasistemes o de sobremossegada, i la majoria dels nostres pacients acostumen a realitzar aquest tipus de tractament atès que a més a més els beneficia des d’una perspectiva estètica i és igualment efectiu en comparació a l’ortodòncia tradicional, escapant dels antiestètics bràquets metàl·lics.\nEn què consisteix l’ortodòncia invisible? Abans de qualsevol tractament d’ortodòncia és important que demani hora per fer una revisió amb l’especialista en ortodòncia, i d’aquesta manera valorar si el tractament és apte davant el problema que presenta el pacient. A Gil-Vernet Mas disposem de l’última tecnologia a través de l’escàner digital CAD-CAM que ens permet prendre mides en 3D de la boca del pacient sense la necessitat d’utilitzar les molestes pastes. A més, això ens permet prendre unes mesures més precises i reutilitzar les dades obtingudes per valorar l’alternativa més idònia, planejant el moviment de cadascuna de les dents des de la posició actual fins a la posició desitjada. Una vegada elaborats els alineadors, és molt important que el pacient sigui conscient que caldrà canviar-los aproximadament cada dues setmanes i sigui constant i rigorós a l’hora d’implementar el tractament.\nQuan de temps dura el tractament? És difícil respondre aquesta pregunta, atès que és completament variable. En tot cas, dependrà de cada pacient i el seu cas en concret. No obstant, sí podem afirmar que normalment, la mitja dels tractaments que es fan a la nostra clínica solen durar de 9 a 18 mesos. Amb tot això, insistim en la importància en la implicació de cada pacient, la constància en canviar els alineadors, i la seriositat en dur a terme de forma correcta la implementació del tractament. En aquest sentit, la nostra recomanació per arribar a tenir un tractament eficaç és que el pacient en tot moment segueixi les indicacions dels doctors i en nostre equip especialitzat en l’ortodòncia, i fer ús de l’alineador durant un mínim de 20 hores al dia.\nEn conclusió, el tractament de l’ortodòncia invisible aporta molts avantatges al pacient, passant per una millora en l’estètica, atès que al ser transparents no es veuen. A més, en contrast amb els bràquets metàl·lics són molt més còmodes, ja què el moviment de les dents és molt més suau. A més a més, aquest tractament d’ortodòncia invisible permet treure els alineadors. D’aquesta manera es poden retirar a l’hora de menjar i també quan es vol netejar les dents. Per tant, al cap i a la fi, podem afirmar que l’ortodòncia invisible és una alternativa més còmode pel pacient, i que permet en tot moment mantenir una bona higiene bucodental. Així doncs, si vostè té les dents mal posicionades, vingui a veure els nostres doctors i especialistes en ortodòncia amb l’objectiu que els facin un ESTUDI GRATUÏT I SENSE COMPROMÍS. Disposem d’un equip de professionals altament qualificats i amb gran experiència en aquesta especialitat.\n16 October, 2020 Sin categoríaMarc Gil-Vernet\nAvui, entra en vigor la nova Llei 12/2020, del 13 d’octubre, de l’atenció pública de la salut bucodental (DOGC del 15 d’octubre de 2020) i té com objecte regular totes les activitats relacionades amb la salut bucodental, per prevenir les malalties bucodentals, protegir i promoure la salut bucodental, garantir la seguretat i la qualitat de l’atenció de la salut bucodental i reorganitzar i promoure l’accés equitatiu, tant territorial com social, als serveis d’atenció de la salut bucodental del sistema sanitari integral d’utilització pública de Catalunya amb la finalitat d’incorporar progressivament totes les prestacions assistencials bàsiques de la salut bucodental a la cartera pública de serveis.\nEn aquest sentit, la finalitat d’aquesta nova normativa es centra en:\nEstablir una política activa de prevenció i promoció amb relació a la salut bucodental.\nReforçar els sistemes de videovigilància epidemiològica i d’informació.\nCrear el Programa d’atenció dental de Catalunya.\nAmpliar progressivament la cartera pública de serveis d’atenció bucodental, incorporant-hi les prestacions i els serveis inclosos en el Programa d’atenció dental de Catalunya.\nReordenar els serveis de salut bucodental del sistema sanitari integral d’utilització pública de Catalunya.\nÉs evident que aquesta nova regulació ha vingut per quedar-se i per integrar la salut bucodental on realment li pertoca, figurant aquesta en una especialitat més de la medicina, i vetllar per l’interès del pacient, així com garantir una bona intervenció assistencial. Amb això, no hem de perdre de vista els principis integradors d’aquesta nova llei, i són bàsicament, els que detallem a continuació:\nLa progressivitat en l’assoliment d’una atenció de la salut bucodental universal, equitativa i gratuïta.\nLa garantia de la qualitat i la seguretat de l’atenció bucodental.\nL’assumpció de la prevenció de les malalties bucodentals i la promoció de la salut bucodental com a eixos fonamentals de la promoció de la salut general.\nLa garantia de l’equitat en l’atenció de la salut bucodental.\nAmb tot això, és important acabar confirmant que amb l’entrada en vigor d’aquesta normativa es crea el “Programa d’atenció dental de Catalunya”, que integra les actuacions que el departament competent en matèria de salut duu a terme en el camp de la salut bucodental, i ha de fer efectiu l’accés a la salut bucodental amb mesures de prevenció, detecció, atenció i promoció en els àmbits que aquesta llei estableix.\nPer últim, celebrar que amb aquesta nova normativa generi més confiança i seguretat en el nostre sector de la medicina, i com a conseqüència d’aquesta vetlli per l’interès de la salut de les persones i hi hagi més qualitat a l’hora de la intervenció assistencial al pacient.\nSi hi ha qualsevol dubte, no dubti en recolsar-se en el nostre equip de Gil-Vernet Mas. Estem a la seva total disposició i l’ajudarem en el que necessiti.\nGil-Vernet Mas informa que si l’ha agradat aquest article es doni d’alta al nostre servei gratuït per a l’enviament de comunicacions d’articles i notícies d’interès en el nostre sector, així com informació de la nostra activitat social del seu interès. Aquest és un article que proporcionem gratuïtament a través de MedicalNews.


2003 July Archive at lliurealbir\nDia de tràmits\nPublished on 31 July, 2003\tin cabories.\tClosed\nAhir va estar bastant bé. Sobretot perque podia haver anat molt malament i al final no va ser així. En primer lloc, de bon matí vaig haver d’anar a veure els amics de Fecsa/Endesa perque em vaig trobar un paper al portal que deia que ens tallaven la llum!!! només faltava aixo!!. Els extractes del banc deien que nomes feia una setmana que m’havien cobrat un càrrec, que a més no coincidia amb el que ells deien que no havia pagat. En resum, que m’hi adreço entre beligerant i prudent a veure que coi els pica. Resulta que devia el gener?? però no cap altre rebut.Estrany. Pago el gener i primera cosa arreglada\nPer la tarda, després de sortir del curro, havia de comprar un bitllet de interrail per marxar aquest dissabte, a ser possible el mateix que agafen el Xavi , l’Albert i la Merce, que el van agafar la setmana passada. Obviament, i per fer el tonto, era probable que no hi hagues plaçes al tren, pero no, per sort si que n’hi havia. O sigui que després de dues hores d’espera a l’estacio de Renfe de Passeig de Gràcia i de molts merders amb les tandes de la cua, al final surto amb el bitllet a les mans. Segona cosa arreglada. Aquest any he estat previsor i he comprat el bitllet 3 dies abans de marxar, l’any passat el vaig comprar el dia abans. Anem millorant.\nEn fi, un bon dia, ja tocava.\nsona:The Stone Roses – Fools gold\nCalor + Insomni = adormit pel matí\nPublished on 30 July, 2003\tin cabories.\tClosed\nEs la una i vint. Tinc moltíssima son, estic petat vaja. Pero fa una calor insoportable que no em deixa dormir. Aquesta és la descripció del que està passant ara mateix. Mentrestant vaig passant l’estona amb la migració a BlogX.De moment sembla que va força b.\nsona: Gare du Nord – I’m not a woman\nPublished on 29 July, 2003\tin cabories.\tClosed\nCom empitjorar les coses?: Obrint massa la boca en espais publics….\nCom oblidar els marrons?: 1 gin tonic, uns quintos, i un txupito de tequila…\nsona: No sento res….\nPublished on 28 July, 2003\tin cabories.\tClosed\nPutus dilluns de merda, cagumtot, és que no hi ha manera, ja en porto dos de “aqui te espero”, no noms m’han trucat del curro per problemes i he estat a punt d’haver-hi d’anar sinó que a sobre sembla que els astres em donin pel sac a propòsit. No tenen ni mica de sensibilitat, i mira que acabo de fer un curs d’astronomia, si això no serveix perque et tinguin una miqueta més en compte ja em diràs perque collons serveix….no far cap més curs d’astronomia fins que no arreglin els percals que m’he de menjar cada dia…D’entrada sóc una mica més lluny, encara ho estaré més i a sobre amb el lliri a la mà. No se pas on anirem a parar. Ja s que rajar de tot no serveix de res, i que res que sigui bo és gratis, però és que tinc unes ganes de cagar-me en tot que no ho puc evitar. Pasiau , que dema ja serà dimarts, és clar que els dimarts en general no prometen gaire, però és el tràngol que s’ha de passar per arribar al putu dimecres, ecuador de la setmana. CAGUM TOT!!!!\nsona: BSO Lock & Stock and two smoking barrels\nPublished on 27 July, 2003\tin cabories.\tClosed\nJa queda menys per les vacances. Com és normal en mí encara no se ben bé que faré, però no és pas per manca de plans, sinó que com sempre, és degut a ser un cagadubtes integral. Suposo que la historia de la rana i l’escorpí no deixarà mai de ser certa i en cas que ho sigui segur que hi ha qualsevol altre historia o conte que justifica el canvi. Es el que tenen les dites populars o els refranys, sempre n’hi ha algun que s’aplica. En aquest cas me’n venen algunes al cap, totes elles aplicables, tant en un sentit com en l’altre, per exemple:\n“Al que madruga Diós le ayuda”\n“Nunca es tarde si la dicha es buena”, aquesta l’aplico molt…\n“Eramos pocos y parió la abuela…”\n“Tanto va el cantaro a la fuente, que al final se rompe”\nEn fí, que sempre es pot trobar en les dites alguna mena de consol, o dit d’altra manera, que qui no es consola és perque no vol. Es com una pseudo-religió que ens fa de crossa per donar explicacions en alguns moments. Per cert no se pas perque m’han sortit totes en castellà. Es igual.\nsona: Pearl Jam – Dissident\nPublished on 26 July, 2003\tin cabories and concerts.\tClosed\nBé, parem una mica, baixem voltes perque comencem a estar als límits de la resistènciafísica i mental. Escriuria alguna cosa, però com que fa quasi una setmana que no ho feia, no s ni per on començar, anem a pams, però.\nAveure…, el dilluns va ser un dia força dolent, com pocs, sort que al final vaig anar amb el Raul a escampar la boira i al final no va estar tant malament\nEl dimarts vaig acompanyar al Xavi, l’Albert i la Mercè a l’estació de França a comprar els bitllets de interrail per la setmana que ve. Jo, per seguir en la linia dels impresentables no ho vaig fer perque encara no tinc ben clar com acabara de sortir la cosa de les vacances, espero que aquest dilluns que ve, les coses s’aclareixon. Més tard, vaig anar a veure el concert de Morcheeba al Poble espanyol amb el Xavi , la Mi i la Eli. Jo no hi havia anat mai al Poble espanyol i he de reconeixer que és un lloc molt txulo, tot i que no hi vaig donar gaires voltes. Després de sopar un frankfurt deplorable (la dieta a prendre pel…) que em va costar un ull de la cara i fer unes birres a 3€ , va començar el concert. Molt tranquis, sense agobios de gent, amb alguns moments molt guais i altres no tant, sobretot quan la guitarra es va espatllar i van estar tres cançons sense, al final van haver de parar i tot, però la cantant va improvisar amb una versió a capella del Summertime que va ser brutal. Desprs d’una hora i mitja, cap a casa, previa visita al Morrosko per passar llista.\nEl dimecres, molt cansat tot el dia, vaig anar adormit per tot arreu, al curset del matí, a la feina, una mica més i em sobo allà al mig. Al vespre, al curset d’astronomia si que em vaig arribar a dormir, però com que estava a l’ultima fila i estava fosc per les diapos, només em va veure el Xavi. Sortint, cap al Morrosko falta gent. Allà ens vam trobar amb la penya. Chupitos de la risa i cap a casa\nufff, el dijous, hi havia convocada una Tarrak i un sopar, dsprés de donar records a l’Antonio i fer els comptes durant mitja hora, anem al Tramuntana a sopar. Obviament no hi cabiem pas i ens vam esperar força estona, que va passar ràpid perquè vam estar fent l’orni per allà. Després de seure a taula,estavem tant apretats amb els veins de taula que ens hi vam acabar fent amics, (a veure qui em pot passar la foto del petó) . Sortint vam anar al Tombstone a fer unes cervesetes i capa casa. Per aquells que pateixin sobre les proves gràfiques dels fets succeïts al pati del Tombstone, els diré que tots els negatius han estat eliminats, així com també totes les copies en paper existents. La seva reputació present i futura esta en bones mans….\nDivendres, ja falta menys, ahir era el dia que tornavem altre cop a la barceloneta a fer una paella, aquest cop per despedir en Gaby, que després de mogollón de temps i històries, al final ha près la gran decisió de marxar de la feina. I està per veure’l, tothom li diu que fa una altra cara, i és veritat.\nDoncs bé, que vam anar al mateix lloc que l’última vegada. Ens va atendre una altra cambrera, tot i que estavem a la mateixa taula i que estava treballant, sera que li vam donar massa la tabarra? no m’estranyaria gens que quan ens va vaure, perque ens va reconèixer, li entrés un mal de panxa sobtat. Aquesta vegada erem més i al final, no vam anar a treballar a la tarda, ningú. Ens vam apalancar al txiringito que hi ha a la sorra a prendre la fresca i contemplar el paisatge. Segur que feiem una fila…Ms tard, vaig anar a la última sessió del curset d’astronomia, tot i que em feia una mica de mandra, pero vaja, i després, com no, al Morrosko. Allà es van gestar les causes del mal de cap que tinc avui, més tard es van acabar de perfilar al Barro, d’on al final em vaig perdre i després de buscar a la penya com si fos un nen perdut al supermercat, vaig decidir marxar.\nEn resum, una setmana a tot tren, potser massa i tot, a partir d’ara m’hauré de dedicar a altres coses més profitoses, perque avui ho tinc tot per fer a casa i em fa un pal…Vaig a veure si puc penjar totes les fotos, perque no se pas com organitzar-les, em sembla que haurè de fer que el slide de les galeries sigui un arbre ‘collapsible’ que se’n diuen….Bé, ja he penjat les fotos, quina feinada.\nsona : Ojos de brujo – Tiempo de solea\n3,2,1, dia 21\nPublished on 21 July, 2003\tin concerts.\tClosed\npassant el temps…tant que ja som a dia 21, multiple de 7, el mes que estem…i encara d’aquesta manera…per? en fi, d’on no n’hi ha no en raja oi? Despré d’un dia de rallada continua, al menys hem acabat a davant de l’ajuntament ballant en un concert d’uns paios que es deien Achanak o algo aixi…una mena de asian dub que ha estat molt i molt b…, després, teteria, birreta i capa a casa a acabar de fer bullir l’olla.\nsona: Bjork – An echo a stain\nEsperant les estrelles\nPublished on 19 July, 2003\tin cabories and concerts.\tClosed\nAquest vespre, a les 9, me n’aniré a veure estrelles al Coll d’Estenalles. Ara mateix estic fent temps, i tot i que no tinc res a fer, no se pas que escriure, la pantalla em crida pero no sé per on tirar. Es igual, que ja he penjat les fotos de dijous quan vam celebrar l’aniversari de la Mi a ca seva i al Morrosko, total 200 fotos o així. quin descantille! només he tret les que no es veien en absolut, o sigui que ho he deixat en 175.\nAhir va ser un dia de casualitats , de tant en tant en surt algun, no van ser grans casualitats, però no va estar malament. El ‘libre albedrio’ no deixa mai de sorprendre’m.\nsona : Ben Harper – Diamonds on the inside\nVuelta al Cole, o “on the road again”\nPublished on 17 July, 2003\tin cabories and de festa.\tClosed\nUltimament és la sensació que tinc. Estic fent un curset per la tarda i a la feina un pel matí. I clar, sembla ben bé que hagim tornat al passat, a les epoques d’estudiant. El del matí a vegades et fa sentir una mica idiota, però vaja….suposo que això no és pas dolent.\nPer altra banda, i tornant a l’obsessió dels dies de la setmana, avui és dijous, i a més demà és l’aniversari de la Mi, cosa que fa preveure el clàssic dijous dels ultims temps. Tot això ajuntat amb la empanadilla recurrent dels ultims dies, i les noves de les ultimes hores, em porten a pensar que aquesta nit no dormiré gaire.\nAvui estic una miqueta més aprop, però no suficient, de moment encara està massa lluny.El temps, el temps és el que decanta les coses, fent d’aliat en alguns casos i d’enemic en altres. Treient de context una frase que ha dit el profe madrilenyu del curset del matí, s’ha sentit el seguent: “Ser optimista es inviable”. Una mica més i caic de la cadira….tal com estan les coses només falten aquests missatges subliminals que venen a estibar-te la catifa sota els peus, amb el que costa construir-se un castellet d’il·lusió ingènua…Hem fet el cor fort i ‘oidos sordos’ a paraules poc mesurades i continuat agafant apunts. Es per fer-se’n creus de les coses que s’arriben a interpretar de frases tretes de context, normalment surten pensaments lascius, per&ograve, és clar, això ja depèn de cadascú. En fi, dia de menjada d’olla, de dejavu, de distància, de resistència, de poca decisió i molts dubtes, i sobretot, de contrastos de temperatura.\nsona : Kepa Junkera – The way that wind blows\nPS: 20:46 Comença la vorágine!!\nPublished on 15 July, 2003\tin cabories and de festa.\tClosed\nDimarts!,no dic el que diuen a la feina sobre els dimarts…dec estar obsessionat amb el pas del temps. Per una banda, sempre estic pendent del dia de la setmana que estem, relacionant-ho amb tot el que em passa, però per l’altra banda, a la que em despisto una mica ja no sé pas quin dia visc, ni on sóc ni què faig…Diria que visc pendent dels divendres, però això nom\ns s herencia d’altres temps, ja que qualsevol dia pot ser un divendres, nomes\ns questió de proposar-s’ho….bé, i d’estar molt en forma tb, que els cossos ja no estan per molts ‘trotes’. Mentrestant, la setmana no acaba de passar però el dilluns cada cop s’acosta més, i el cap sembla que el tingui ara un pèl més aprop, ara un pèl mes lluny, pero sempre a un mímim de 10 hores de distància. Quina cosa més curiosa el temps i l’espai.\nAhir vaig començar un curs d’astronomia a l’Adenc de dues setmanes, així en plan introductori, no és pas que ara em faci astrònom.\nCoses curioses que em va semblar captar una mica:\nTotes les estrelles que veiem són de la ViaLàctia\nLa galaxia més propera és Andromeda is l’unica que s visible quasi a ull nu.\nSi estessim a la meitat de la distància entre la Via Làctia i Andromeda, al cel noms hi veuriem 2 punts.\nAndromeda i la Via Làctia s’estan acostant, però encara que ‘txoquessin’, es travessarien sense quasi bé interactuar.\nI ja per acabar, en l’equivalent de l’àrea visible que ocupa el tap d’un boli agafat amb la mà, amb un telescopi hi podriem veure 3000 galaxies…mensajeras!!!\nDéu n’hi do no? Som tant petits que no cal ni esforçar-se en saber el perque de les coses. així que deixo un regalet. Es un fons de pantalla a 1024×740 perque se’l baixi una amiga del Pemi que es veu que li agraden molt els girasols. Aquest en concret s dels camps que hi ha a Can Déu.\nsona: Revolvo – Killing Time between Meals


Casa de vacances Sant Antoni de Calonge Costa Brava Spain Las Farolas - Club Villamar\nRessenyes dels hostes (53)\n1912 hostes han gaudit d’aquesta villa\nAquesta vil·la s’ha visitat 58 vegades Avui\nFamília amb nens, 04/09/2020 - 14/09/2020\nFamília amb nens, 29/08/2020 - 04/09/2020\nJoves, 01/08/2020 - 08/08/2020\namics, 28/09/2019 - 12/10/2019\nJoves, 21/09/2019 - 28/09/2019\nfamília, 17/08/2019 - 28/08/2019\nFamília amb nens, 13/07/2019 - 03/08/2019\namics, 26/05/2019 - 02/06/2019\namics, 19/04/2019 - 24/04/2019\nFamília amb nens, 11/08/2018 - 25/08/2018\nFamília amb nens, 19/05/2018 - 02/06/2018\nfamília, 28/05/2016 - 11/06/2016\nfamília, 29/08/2015 - 19/09/2015\nFamília amb nens, 11/07/2015 - 01/08/2015\nJoves, 03/08/2013 - 10/08/2013\nfamília, 13/07/2013 - 27/07/2013\nJoves, 01/06/2013 - 08/06/2013\nFamília amb nens, 18/05/2013 - 01/06/2013\namics, 27/04/2013 - 04/05/2013\nLas Farolas està situada en es troba en un carrer tranquil amb poc transit.\nLas Farolas està situada a una urbanització tranquil·la.\nLas Farolas està situada a nivell de carrer.\nLas Farolas està situada és una casa a 4 vents amb piscina privada.\nL'interior de Las Farolas és tradicional però practica.\nLas Farolas disposa de amb una bona vista a la urbanització.\nLas Farolas té una superfície construïda de 200 m2 la parcel·la és de 1500 m2 .\nAquesta propietat disposa de el dret accedir a la pista de tenis amb exclusivitat.\nLas Farolas té a disposició barbacoa d'obra amb una pica.\nNúmero de registre: HUTG-018575\nBotiga més propera: 350 m\n10,41 USD per dia


Pasqual Maragall - Regió7\nSi Pasqual estigués en condicions de pronunciar-se resoldria la malifeta. Estaria avui més a prop de socialistes o de republicans? Del seu germà Ernest o posem de Salvador Illa? Ve l'assumpte a col·lació precisament perquè han sortit a parlar del seu nom en aquesta inacabable campanya pandèmica.\nMés enllà de tot dubte raonable, Pasqual Maragall és (al costat de republicans) l'artífex de l'Estatut del 2005, un text de clar caire sobiranista que va posar Zapatero en un compromís, tan bon punt aquest hagués pronunciat l'arxifamós «donaré suport a» l'Estatut del Parlament.\nPasqual, acompanyat de la seva semieterna companya, Diana Garrigosa, va voler assistir a l'acte central de la campanya electoral de les eleccions europees del 2014. Les primeres que van guanyar republicans i l'inici de l'acció per l'hegemonia. Des d'aquest dia el principal ardit electoral de CDC va ser l'apel·lació a la «llista única».\nEl seu germà, Ernest, era el número dos de la candidatura, llavors com a membre de Més, després d'estripar el carnet del PSC. Com també va fer Diana Garrigosa. Avui, l'Ernest és un destacat militant republicà. Volgut i molt valorat entre la militància. S'ha guanyat el respecte a pols. No sols pel que representa. Sobretot pel compromís que exhibeix.\nL'Ernest, a més, va aconseguir una altra fita per als republicans. Guanyar les eleccions a la capital de Catalunya. El PSC va desbaratar la victòria republicana teixint una investidura per a Ada Colau amb el vot del partit dels «fons black». A aquests vots deu Colau l'alcaldia. I aquí sí que m'atreveixo a mullar-me. Què pensaria Pasqual d'aquest cordó sanitari per impedir que l'Ernest fos alcalde de Barcelona i que els republicans estiguessin en el Govern? És més que obvi. Sobra tota elucubració. No hauria estripat de nou el carnet, perquè ja ho havia fet abans. «L'Alzheimer esborra la memòria, no els sentiments», va dir en el seu moment el Pasqual. Oblidin-se de tota instrumentalització i rendim el degut reconeixement a una figura que s'ha guanyat, per dret propi, ser patrimoni de Catalunya.


Villa Victoria Plati Grècia - Ofertes d'hotels amb els MILLORS DESCOMPTES EN LÍNIA\nVeure tots els 12 allotjaments a Plati.\nParalia Plati, Plati, Plati, Grècia, 81400 - Veure al mapa\nDissenyat tant per oci com per negoci, Villa Victoria està situat idealment a Plati; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Victoria ofereix un servei impecable i compleix amb totes les exigències dels més experimentats viatgers. L'hotel ofereix restaurant, aparcament de cotxes, servei de bugaderia, habitació familiar, caixa forta per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses piscina exterior, esports d'aigua (no motoritzats), jardí, per ajudar-vos a relaxar després d'un carregat dia a la ciutat. Amb una localització ideal i amb comoditats imbatibles, Villa Victoria no troba competidors en cap categoria.\nAllotjaments a Plati


SC'07 - Introducció\nEm plau informar-vos de la posada en marxa de la Setmana de la Ciència 2007 (XII edició en l'àmbit català i VII edició en l'àmbit estatal).\nPel que fa a l'àmbit català, la Setmana de la Ciència, organitzada conjuntament per diverses institucions publiques i privades, entre les que es troba la Universitat Rovira i Virgili, i la col·laboració d'entitats de caire cultural i científic del nostre país, tindrà lloc del 9 al 18 de novembre de 2007 a diverses ciutats i pobles de Catalunya.\nLa Universitat Rovira i Virgili té previst participar-hi amb una sèrie d'activitats de caire divulgatiu, entre les quals s'hi troba la mostra d'R+D (estands), on els seus grups de recerca puguin ensenyar a tots els ciutadans el treballs d'investigació, transferència i formació que estan duent a terme en els diferents àmbits: ciències, ciències de la vida, ciències de la salut, ciències socials, enginyeries i humanitats, però també conferències i altres accions que suposin una difusió de la nostra realitat científica.\nPer aquest motiu, us prego li doneu la màxima difusió a aquesta iniciativa en el si del vostre grup i entre els/les companys/es del vostre departament.\nCal fer esment que la Universitat compta amb un pressupost destinat a aquesta activitat, per tal de sufragar les despeses institucionals d'organització i, parcialment, les dels propis grups en la preparació de les seves propostes.\nTot esperant la vostra col·laboració i recordant-vos que les propostes han de ser el més interactives possible, us saluda ben cordialment,\nRosa Sola i Alberich\nVicerectora d'Investigació i Institucions Sanitàries


Mor a Espanya una professora de 43 anys després de posar-se la vacuna\nLa dona va començar a trobar-se malament unes hores després de rebre la dosi | Cedida\nLa dona va començar a trobar-se malament unes hores després de rebre la dosi\nper Júlia Navarro 17/03/2021 10:45h | Actualitzat a 2021-03-17 11:29h\nAquest dilluns, 15 de març, ha mort per una hemorràgia cerebral una professora de 43 anys que impartia classes a l'institut Guadalpín de Marbella, a Màlaga. La defunció s'ha produït tan sols uns dies després que la docent rebés la vacuna d'AstraZeneca.\nMor uns dies després de posar-se la vacuna contra el coronavirus\nSegons la informació que ha proporcionat el diari 'Sud', el fàrmac se li va administrar el passat dia 3 i tan sols unes hores després de la injecció, la dona, que no tenia patologies prèvies, va acudir a l'hospital per un fort mal de cap i malestar general.\nEn un primer moment, els doctors van relacionar aquests símptomes amb els efectes secundaris de la vacuna contra la Covid. No obstant això, uns dies més tard, el 12 de març, la professora va tornar a anar a l'hospital perquè no havia notat cap millora en el seu estat de salut. Allà li van realitzar dos TAC i van adonar-se que tenia una hemorràgia massiva.\nEls doctors van intentar drenar l'hemorràgia en una intervenció quirúrgica, però durant l'operació van descobrir un edema cerebral, és a dir, acumulació de líquid al cervell. Els metges no van poder fer res per salvar-li la vida a la dona, que perdia la vida aquest dilluns.\nTot i que la mort de la docent es va produir tan sols uns dies després de rebre la vacuna d'AstraZeneca,, es desconeix si hi ha relació entre totes dues. Després de la seva mort se li va realitzar una prova de coronavirus, que va donar negatiu. No obstant això, el seu cas s'ha posat en coneixement de l'Agència Espanyola del Medicament, així com de l'Europea, que han procedit a iniciar una investigació per intentar descobrir si hi ha alguna connexió entre la vacuna i la mort de la mestra.\nLa seva defunció ha causat gran commoció en tots aquells que la coneixien. Des de l'Institut Guadalpín, on la professora feia classes, han compartit unes paraules de comiat a les seves xarxes socials. «Tots els que la vam conèixer trobarem a faltar tant el seu tracte afectuós, com la seva vàlua personal i professional», han escrit.\nAturada en la campanya de vacunació d'AstraZeneca\nLa campanya de vacunació amb el fàrmac d'AstraZeneca ha hagut de ser interrompuda després que es detectessin diversos casos de trombosi venosa cerebral poc freqüent. Així, tant Espanya com altres països, entre els quals es troben Itàlia, Alemanya i França, han hagut de frenar les injeccions.\nEncara es desconeix si l'afecció d'aquestes persones ha tingut lloc a causa d'aquest fàrmac, però el cas ja està en mans de l'Agència Europea del Medicament, que ha obert una investigació per intentar aclarir si aquests episodis trombòtics tenen connexió amb la vacuna.\nÉs una hipòtesi que ha generat dubtes entre la comunitat científica, tot i que aquests experts no han dubtat a destacar que la vacuna d'AstraZeneca ha passat tots els protocols de seguretat exigits abans que es comencés la campanya d'immunització.\nPer la seva banda, l'Organització Mundial de la Salut (OMS), caracteritzada per mantenir una gran prudència durant gairebé tota l'epidèmia, ha recomanat als països que segueixin endavant amb aquest fàrmac.\nTot i la recomanació de l'OMS, el Ministeri de Sanitat i les comunitats autònomes d'Espanya, així com ho han fet altres països, han preferit fer una aturada de la campanya de vacunació amb AstraZeneca durant almenys dues setmanes.\nD'aquesta manera, i tal com ha explicat la ministra Carolina Darias, confien que al llarg d'aquests dies el Comitè d'Avaluació de Riscos de Farmacovigilància de l'Agència Europea del Medicament prengui una decisió respecte a la vacuna. No serà fins a aquest moment quan es tornaran a administrar noves dosis d'AstraZeneca a Espanya.\nPas enrere a les escoles per la Covid: Tornen a pujar els grups confinats a Catalunya\nEls ajuts del Govern que es poden demanar a partir de demà: 5 MEUR\nSanitat Salut Malaltia Defunció


Administren per primer cop a Catalunya un tractament que permet que un menor recuperi la mobilitat perduda per un ictus\nL'exterior de l'Hospital Sant Joan de Déu de Barcelona.\nActualitzada 28/10/2021 a les 17:50\nL'Hospital Sant Joan de Déu ha administrat un tractament que ha aconseguit que un menor recuperi la mobilitat perduda després de patir un ictus. El jove de 16 anys va arribar a l'hospital amb paràlisi completa a la part dreta del seu cos. El tractament s'administra per via intravenosa i serveix per dissoldre el coàgul i restablir el flux sanguini. S'ha d'administrar en el termini de quatre hora i mitja des que el pacient presenta els primers símptomes. El jove va començar a recuperar la mobilitat de la cama i el braç deu minuts després de rebre'l. Ara està totalment recuperat. És el primer cop que s'administra aquest tractament a un menor a Catalunya.\nAquest tractament és una medicació poc estudiada en infants. La majoria dels ictus pediàtrics presenten més hores d'evolució quan arriben a l'hospital, perquè els primers símptomes poden ser confosos amb altres malalties com l'epilèpsia o les migranyes.\nPer evitar aquesta demora, els experts aconsellen a les famílies i metges de primària que derivin a l'hospital els infants de seguida que presentin una paràlisi o alteració sobtada del moviment, la visió o de la parla.\nAbans d'administrar el tractament fibrinolític, un neuropediatra realitza una exploració neurològica del pacient per veure quin grau d'afectació té i avaluar si en el seu cas està indicat, i després estableix quina és la dosi que se li ha de donar. També se li fa una neuroimatge d'urgència per confirmar el diagnòstic d'ictus.\nActualment, els tractaments que permeten tractar l'ictus i evitar les seqüeles són el tractament fibrinolític intravenós –el que s'ha administrat al jove de 16 anys- i la trombòlisis intraarterial (que consisteix en la introducció d'un catèter a l'artèria per dissoldre el coàgul). Aquest darrer es pot fer servir quan el pacient porta més hores d'evolució, un màxim d'entre 12 i 24 hores.\nMalauradament, en la majoria dels casos pediàtrics, quan es diagnostica la malaltia ja s'ha superat aquest marge de temps i els infants ja han patit danys. Per això, el 80% dels infants presenten seqüeles motores, del llenguatge o neurocognitives. També en algun cas, epilèpsia i problemes de conducta relacionats amb el dany cerebral causat. Molts d'ells passen anys fent rehabilitació per mirar de recuperar les capacitats perdudes. I sense arribar a recuperar-les mai, en molts casos.\nDivendres és el Dia Mundial de l'Ictus, una patologia que afecta cada any entre 2 i 13 casos per cada 100.000 menors d'entre un mes de vida i 18 anys. A l'Hospital Sant Joan de Déu Barcelona, centre referent en l'atenció d'aquesta malaltia, n'atenen una quinzena de casos anuals.\nComenta el contingut : Administren per primer cop a Catalunya un tractament que permet que un menor recuperi la mobilitat perduda per un ictus


La Fiscalia demana l'augment de la pena a Urdangarín de 6 a 10 anys de presó - Diari La Veu\nEscriba el número 170936\nLa Fiscalia demana l'augment de la pena a Urdangarín de 6 a 10 anys de presó\nL'advocat de l'exduc de Palma ha sol·licitat al tribunal que l'absolga dels càrrecs perquè en cas que la Corona haguera influït en els contracte entre l'Institut Nóos i l'Administració, no seria delicte\n21 març 2018 01:00h\nLa defensa del marit de la Infanta Cristina, Iñaki Urdangarín, ha sol·licitat aquest dimecres la lliure absolució del seu client en el cas Nóos, pel qual va ser condemnat a sis anys i tres mesos de presó per set delictes diferents en relació amb les activitats de l'organització sense ànim de lucre a les Illes Balears.\nEntre altres arguments, ha assenyalat que si va haver-hi influència de la Casa Real en els contractes subscrits per la seua fundació amb l'Administració autonòmica, aquesta seria, en tot cas, "impune per atípica", és a dir, que no seria delicte. "Amb tot el respecte per a aquest tribunal, els demane, fixen-se quina temeritat, que absolguen el senyor Iñaki Urdangarin, que, a dia de hui, ja ve condemnat per part de la societat i determinats mitjans de comunicació", ha assenyalat l'advocat Mario Pascual davant els cinc magistrats que integren la sala de cassació.\nUrdangarín va ser condemnat a sis anys i tres mesos de presó, set anys i un mes d'inhabilitació especial i multa de 512.533,68 euros per un delicte continuat de prevaricació en concurs amb un de falsedat en document públic i de malversació (dos anys i huit mesos de presó), un de frau a l'Administració pública (set mesos), un de tràfic d'influències (un any) i dos delictes contra la Hisenda Pública (un any cadascun) i la responsabilitat civil.\nLa pena imposada va ser, no obstant açò, bastant inferior als 19 anys de presó que demanava per a ell inicialment la Fiscalia, ja que el tribunal de Palma el va absoldre dels delictes de blanqueig de capitals i estafa i de diversos delictes de falsedat en documents, tràfic d'influències, prevaricació, malversació i frau en relació amb activitats a les Illes Balears, el País Valencià i Madrid i va tenir en compte circumstàncies atenuants de reparació del dany.\nLa fiscal demana més pena\nPer altra banda, la fiscal del Tribunal Suprem, Ángeles Garrido, ha defensat aquest dimecres un increment de les penes imposades per l'Audiència Provincial de Palma de Mallorca per al marit de la Infanta Cristina, Iñaki Urdangarin i el seu exsoci Diego Torres, ja que els considera "motor de tota la seqüència" dels delictes comesos mitjançant l'Institut Nóos. Per al primer ha sol·licitat que s'incremente la condemna inicial de 6 anys i 3 mesos de presó fins als 10 anys.\nEn una intervenció de caràcter molt tècnic, la representant del Ministeri Públic ha defensat en la vista pública celebrada en l'alt tribunal l'aplicació de tipus agreujats a les penes inicialment imposades per a tots dos i per a l'expresident balear Jaume Matas pels delictes de malversació de cabals públics, ja que es tracta d'un "delicte bilateral" en el qual és necessari el concurs de totes les parts. "En l'administració pública no pot fer-se tot el que un vulga, no regeix el principi d'autonomia de la voluntat", ha assenyalat la fiscal per a justificar la comissió també dels delictes de prevaricació.\nTant la Fiscalia com la representant de l'Advocacia de l'Estat han sol·licitat al Suprem un nou càlcul del dany patrimonial produït pels condemnats i que, per a açò, s'aplique la jurisprudència de la Sala fixada d'acord amb la sentència dictada en 1992 en el cas de la 'colza'.\nEn el recurs presentat davant el Suprem, Urdangarin també rebutja la quantificació de les quantitats presumptament sostretes que fa la Fiscalia, però, al contrari del que fan la Fiscalia i l'Advocacia de l'Estat, la seua defensa rebutja que tant ell com el seu exsoci Diego Torres van incomplir les exigències legals que s'incloïen en els contractes que van signar amb l'Institut Balear de Turisme per a la celebració de l'Illes Balears Fòrum en 2005 i 2006, pels quals van cobrar uns 2 milions d'euros.\nRespecte dels fets comesos per Urdangarin i el seu soci al País Valencià, que no van ser presos en consideració per l'Audiència de Palma, la Fiscalia demana que també es consideren per a les condemnes, ja que són "cronològicament paral·lels" i amb idèntic desenvolupament als fòrums esportius organitzats a les Illes per Nóos, una organització que suposadament va nàixer per a impulsar l'esport a les Illes i no tenia ànim de lucre.\nMolt al contrari, en totes les seues operacions va existir una "omissió absoluta d'un procediment administratiu" que hauria situat la seua actuació en igualtat de condicions a les d'altres organitzacions en el mercat segons la fiscal, que ha afegit que la conclusió és que es van fer "tres contractes falsos" les despeses dels quals no es van justificar "en res".\nEls magistrats Manuel Marchena, Miguel Colmenero, Andrés Martínez Arrieta, Antonio del Moral i Juan Ramón Berdugo signaran la sentència de cassació que podria revisar la dictada el 17 de febrer de 2017 per l'Audiència Provincial de Palma de Mallorca.\nAquesta resolució que va rebaixar notablement les penes que demanava la Fiscalia als principals acusats en aquest procediment, que es va originar com a peça separada del cas Palma Arena per les activitats delictives que va realitzar l'exduc amb el seu exsoci Diego Torres mitjançant l'institut Nóos, qui se suposava que realitzava la seua tasca sense ànim de lucre.\nEscriba el número 160910


El Festival EVA celebra avui les primeres propostes en directe a Torrelavit - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nTorrelavit acollirà les tres primeres propostes de narració, adreçades a tots els públics. Els tres espectacles se celebraran a la mateixa hora però en diferents espais del municipi. S'ha convocat als assistents a les 18.30h a la plaça del Casal de Cultura de Torrelavit, al carrer del Molí, 29. Des d'allà es distribuiran les persones i es dividiran en grups per veure les obres que es representaran.\nEls espectacles que es podran veure seran Lavitorre i a córrer. Penedès dimensió desconeguda I de Casa Grassia, Dins el cor d'Ada Cusidó i La vella contracorrent de Jordina Biosca.\nL'organització del festival ha explicat que properament es donarà a conèixer la programació prevista per a la resta de l'esdeveniment, que majoritàriament tindran lloc entre juliol i octubre.


Litres de Blues: Recomanacions de blues a Catalunya (setmana del 27 d'agost)\nRecomanacions de blues a Catalunya (setmana del 27 d'agost)\nSANT ANDREU JAZZ BAND & SCOTT ROBINSON!\nAquesta setmana teniu 2 oportunitats per gaudir dels músics de jazz més joves de casa nostra (i d'Europa!), acompanyats per un gran músic de jazz americà. Els joves músics són els membres de la Sant Andreu Jazz Band, aquest fantàstic projecte dirigit per Joan Chamorro, i el músic americà és el saxofonista Scott Robinson, i el primer concert que faran tots plegats és el dimecres, a l'Auditori Pau Casals d'El Vendrell.\nEl segon concert és divendres, al Palau de la Música Catalana (dins del Mas i Mas Festival), i en aquest cas qui acompanyarà Scott Robinson és Andrea Motis & Joan Chamorro Quintet, amb la participació puntual de tota la big band de Sant Andreu.\nI els propers mesos esteu atents a les vostres pantalles, perquè s'estrenarà una pel·lícula sobre la Sant Andreu Jazz Band! És evident que aquesta big band és un projecte... de cine!\nDimecres 29, 20h - Sant Andreu Jazz Band & Scott Robinson a l'Auditori Pau Casals (El Vendrell)\nDivendres 31, 21h - Andrea Motis & Joan Chamorro Quintet & Scott Robinson al Palau de la Música (BCN)\nTHE BIG JAMBOREE A LA FESTA MAJOR DE VILAFRANCA!\nContinuen les festes majors arreu de Catalunya, i aquesta setmana una de les destacades és la Festa Major de Vilafranca del Penedès... sobretot si us agrada el rhythm'n'blues, el jump'n'jive i el rock'n'roll! I és que el dimecres (ja serà la matinada de dijous) podeu veure en acció The Big Jamboree, una banda espectacular que us farà gaudir d'una nit de música... espectacular!\nDimecres 29, 1h (matinada dijous) - The Big Jamboree a la Festa Major de Vilafranca del Penedès\nWAX & BOOGIE GRAVEN EL SEU PRIMER DISC EN DIRECTE AL MILANO!\nAquest dijous podeu participar en la gravació del primer disc en directe de Wax & Boogie, que es farà al Milano Cocktail Bar! El concert d'aquest gran trio, format per Ster Wax, David Giorcelli i Reginald Vilardell, serà enregistrat en directe i vosaltres també podeu ser protagonistes amb la vostra presència i aplaudiments, per donar-li més caliu a la gravació!\nDijous 30, 20.30h - Wax & Boogie al Milano Cocktail Bar (BCN)\nTORNA LA MÚSICA EN DIRECTE A THE PHILHARMONIC!\nDesprés d'un merescut descans estival, The Philharmonic comença una nova temporada de la seva programació de concerts amb una de les bandes "de la casa", els Crawfish. Bon rock'n'roll clàssic per anar agafant el ritme després de les vacances!\nDissabte 1, 23h - Crawfish a The Philharmonic (BCN)\nBIG DANI PÉREZ TRIO AL DOLCE VITA!\nAcabar la setmana amb un concert al costat de la platja sempre és un plaer, però si el concert és del trio del gran saxofonista Big Dani Pérez llavors el plaer es multiplica! La cita és al xiringuito Dolce Vita de Castelldefels, i prepareu-vos per a una molt bona sessió de rhythm'n'blues'n'beach!\nDiumenge 2, 19h - Big Dani Pérez Trio al Dolce Vita (Castelldefels)\nLITTLE VICTOR & FRIENDS AL JAMBOREE!\nDiumenge 2, 20 i 22h - Little Victor & Friends al Jamboree (BCN)\nAquest dilluns el blues en directe s'agafa un descans. De tant en tant també li toca, no?\nDimecres 29, 23h - David Giorcelli Trio al Casino de Barcelona\nAquesta setmana torneu a tenir dues oportunitats per gaudir de bon blues i boogie al Casino de Barcelona amb el David Giorcelli Trio! És moment d'apostar-ho tot al doble o res... de boogie!\nDijous 30, 22.30h - Jam session de l'SBB a la Sala Monasterio\nCom cada dijous, des de fa anys, la Societat de Blues de Barcelona (SBB) organitza la seva jam de blues a la Sala Monasterio. Aquesta setmana els encarregats de dirigir-la són els Tota Blues, uns "catedràtics" en el tema de les jams de blues!\nDijous 30, 23h - David Giorcelli Trio al Casino de Barcelona\nSegon concert de boogie d'aquesta setmana al Casino de Barcelona amb el David Giorcelli Trio. En aquest cas, a més, en Giorcelli vindrà de gravar el seu primer disc en directe amb Ster Wax, o sigui que estarà on fire!\nDivendres 31, 18h - The Midnight Rockets al MEAM\nContinua el cicle "Estiu de Blues" que La Hora del Blues organitza al MEAM (Museu Europeu d'Art Modern). Aquesta setmana podeu veure The Midnight Rockets, una de les grans bandes del país, i uns experts en combinar el Chicago Blues amb el Texas Blues i el West Coast.\nEl Cocktail & Swing de l'Hotel Havana té com a protagonistes 3 grans músics de casa nostra (com sempre), amb Lluís Coloma (piano), Artur Regada (contrabaix) i Marc Ruiz (bateria). Cocktail delicatessen!\nDivendres 31, 20h - Betty Belle a la festa de La Cápsula del Tiempo\nLa Cápsula del Tiempo són uns locals d'assaig (de Sant Boi de Llobregat) que també ofereixen altres serveis als músics, i cada any celebren una festa a la platja abans de començar la nova temporada. En aquesta edició, dins del programa de la festa hi podeu trobar una molt bona banda de soul, Betty Belle, amb els que gaudireu del feeling i el ritme de la música negra! La festa és al xiringuito La Casita del Mar (platja d'El Prat de Llobregat).\nDissabte 1, 20.30h - Chino & The Big Bet al Milano Cocktail Bar\nEl Milano Cocktail Bar comença el setembre amb una de les seves bandes de blues habituals, Chino & The Big Bet. Una molt bona manera de començar la nova temporada, amb blues de primera!\nDiumenge 2, 20.30h - Jam session amb Tota Blues al Rocksound\nComença setembre i la jam del Rocksound torna al seu dia habitual, el diumenge. La banda que la coordina també és l'habitual, Tota Blues, que des de fa molt temps ens anima l'última nit de la setmana i ens posa les piles per començar el dilluns amb el blues al cos!\nEnviat per Lluís Souto a 11:15 AM


7 i Tria escola Comtes de Lacambra\nPINXO DE FRUITES\nAvui els nens i nenes de p3, p4 i p5 hem fet un pinxo de fruites on hi havia: síndria, meló, pinya, kiwi i plàtan. Material: -Pinxo per la fruita -Fruita tallada a trossets -Bossa per guardar el pinxo Preparació: 1r Les monitores han tallat les fruites a trossets 2n Hem agafat el pinxo i hi hem anat punxant els diferents trossos de fruita 3r Ja tenim el berenar!!!!\nFENT EL BLOGGER\nEls i les alumnes de 4t, 5è i 6è els dimecres utilitzem les sales d'ordinador de l'escola, per fer el blogger i penjar totes les activitats que fem.\nPRISMÀTICS AMB ROTLLOS DE WC\nEls i les alumnes de p3, p4 i p5 vam fer uns prismàtics amb rotllos reciclats de WC. Material: -Rotllos de WC -Pintura -Cola calenta -Fil Preparació: 1r Agafem dos rotllos de WC per cada un 2n Ens posem la bata de pintura i els pintem 3r Els enganxem amb cola calenta 4t Hi posem un fil a cada extrem\nBRAÇALETS DE SUPERHEROIS I SUPERHEROÏNES\nAvui els nens i nenes de p3, p4 i p5 hem fet uns braçalets de superherois i superheroïnes amb rotllos de WC reciclats. Material: -Rotllos de WC -Retoladors -Tisores Preparació: 1r Les monitores han retallat pel mig el rotllo i han dibuixat una S 2n Els nens i nenes han pintat el seu braçalet 3r Un cop se l’han posat, s’han carregat de superpoders!!!\nAquesta setmana els i les alumnes de 1r , 2n i 3r hem fet un tres en ratlla . Les fitxes les hem fet de pasta de sal , el tauler de cartolina i tot decorat a gust de cadascú Material : cartolina colors pintura farina aigua sal\n7 i Tria Comtes de Lacambra


Actualitzat 12/01/2021 08:18\nEls tres joves gihadistes que aquest cap de setmana van ser detinguts a Barcelona per la seva presumpta relació amb el terrorisme i el Daesh van entrar a presó aquest dilluns al vespre.\nDesprés de ser interrogats per videoconferència pel jutge Abascal de l'Audiència Nacional, els Mossos d'Esquadra els van traslladar a una presó catalana per tal d'esperar que sigui possible ser traslladats a Madrid -cal recordar que la capital d'Espanya segueix gairebé aïllada per culpa de la borrasca Filomena.\nSeriosa amenaça contra la seguretat pública\nAmb la detenció d'aquesta cèdula terrorista, la Policia Nacional, qui ha liderat l'operatiu, amb la col·laboració de l'Europol i el FBI, ha desmantellat una seriosa amenaça contra la seguretat. Va ser abans de Nadal que la policia espanyola va rebre un avís que dues persones potencialment perilloses s'havien colat a Espanya per l'Estret. Quan van ser a terra ferma van iniciar un viatge fins a Barcelona, on els esperava un tercer home.\nEls tres es van instal·lar en un pis ocupat de la zona baixa de Barcelona, a la Barceloneta, i des d'on, assegura la policia, estaven preparant un atac a la capital de Catalunya. Un dels tres detinguts és un combatent del Daesh que havia retornat de Síria, que és un dels elements més perillosos de la lluita contra el terrorisme dels que es troba la policia actualment. El replegament al país estranger fa que alguns combatents tornin i vulguin dur a terme accions terroristes en països europeus.\nSegons la policia, la idea dels tres detinguts a Barcelona era fer un atac similar al que es va perpetrar amb rifles a Viena el mes de novembre passat. Un home armat amb un fusell d'assalt i una arma blanca va atacar diverses persones i en va matar quatre. Són atacs de fàcil organització i no necessites més logística que la mateixa de ser al territori.\nAtac amb rifles comprats al mercat negre\nFonts de la lluita antiterrorista han explicat que els presumptes terroristes volien comprar al mercat negre nacional les armes de foc per cometre el potencial atemptat a Barcelona. De moment, i tal com es va poder confirmar quan la policia va assaltar el pis ocupat de la Barceloneta on s'havien instal·lat, encara no havien pogut fer-se amb armes o explosius. Feia molt poc temps que havien desembarcat a Espanya.\nTot i que just va entrar a l'Estat la Policia Nacional ja van ser alertats, els investigadors els van fer un seguiment gairebé de 24 hores fins aquest cap de setmana, quan es va decidir explotar la investigació i detenir els tres presumptes integrants del comando. Després de ser arrestats, van ser posats a disposició del jutge Alberto Abascal, de l'Audiència Nacional, que en va decretar l'ingrés a presó sense fiança per, presumptament, formar part d'una organització terrorista.\nDesprés de ser a la ciutat de la Justícia, els Mossos d'Esquadra els van traslladar a una presó catalana, on hauran d'esperar que puguin ser traslladats a Madrid.\nEls tres detinguts seran traslladats a Madrid quin sigui possible pel temps / Cedida\nContactes logístics del comando a Barcelona\nDe manera paral·lela, la Policia Nacional, juntament amb les agències de seguretat europea i americana, segueixen les seves investigacions per aclarir quins contactes havien fet Sami B.A, Merouane B.O i Omar A. a Espanya i si cal buscar o detenir més persones que els hi haguessin pogut donar suport logístic.\nLa policia no amaga que Barcelona, la capital de Catalunya, és bressol de terroristes islamistes. Els darrers mesos s'han fet diverses operacions policials de la Guàrdia Civil, la Policia Nacional i els Mossos per desarticular persones vinculades al terrorisme islàmic.\nDetingut un jove per publicar missatges a favor dels atemptats gihadistes del 17-A\nOperació antiterrorista a Barcelona: tres joves gihadistes detinguts


Tres treballadors expliquen les condicions laborals dels conductors d'Uber i Cabify\nConductors de VTC / David Cobo\nDavid Cobo 24/01/2019 11:28 pm\nEl futur de les VTC a Barcelona s’ha anat enfosquint en una sola setmana fins a arribar a pintar molt negre aquest dijous. El ‘sí’ dels taxistes al decret proposat pel departament de Territori pot condemnar les empreses que operen amb vehicle amb llicència VTC a marxar de la ciutat, o almenys això diu amb insistència la patronal. I els primers damnificats, com en tota història de confrontació laboral amb final tràgic, són els treballadors. Els mateixos que han anunciat que no es mouran de la Diagonal mentre no hi hagi cap solució. Empleats com la Patricia, que viu a casa dels pares, l’Stefano, que té tres fills, o el Manel, que amb 55 anys per fi havia trobat una feina estable. Tots ells han explicat al TOT Barcelona la història que hi ha darrere dels conductors del cotxe negre que aviat podrien deixar de circular per Barcelona.\nPatricia Domínguez ho té clar. Vol continuar, però reconeix les complicacions. “Fa quatre dies, estava al meu cotxe i em van començar a atacar taxistes. Sentia els cops sobre el vehicle i els insults des de fora. Recordo que vaig entrar en una mena de bloqueig per la por. Després, de sobte, van marxar i només va quedar el cotxe malmès i tacat d’ou”, narra. Té 37 anys, viu amb la seva família a Esparreguera i porta tres mesos treballant per a Cabify sota el paraigua de l’empresa Forever Tour Dreams.\nL’Stefano vol crear el primer comitè d’empresa sindical amb la presència d’UGT i CCOO a una companyia de llicències VTC\n“D’aquí a dues setmanes m’han de dir si em renoven i ja m’estic fent a la idea que caldrà que em busqui una nova feina”, assegura. És la situació de molts dels treballadors de les empreses que operen a través de les aplicacions d’Uber i Cabify. Se’ls fan contractes temporals de prova que es poden allargar fins a un any i només algun d’ells els tenen indefinits. En el cas de la Patricia, ella està satisfeta amb la feina que feia fins ara i “ja estava agafant les rutines”, però accepta que el panorama és desolador amb resignació i que, probablement, li tocarà reinventar-se. No és el primer cop que ho fa. Abans de treballar de xofer, havia tingut el seu propi negoci d’estampació de roba durant dos anys.\nTambé ho té complicat Stefano Paritti, natural de Bolonya, al nord d’Itàlia. Segons explica, el sou que cobra és baix i alguns mesos no li arriba per passar la pensió a la seva exdona, però com que mantenen una bona relació l’hi perdona i arriben a pactes amistosos. Exactament cobra 1.285 euros bruts –que queden en poc més de 1.100 nets–, com la immensa majoria dels conductors de vehicles amb llicència VTC. És el sou base que comparteixen molts dels companys que l’envolten. Els més afortunats asseguren que, a través de comissions, han arribat a fer alguna mensualitat de 1.800 euros nets, però ho remarquen com a fet excepcional.\nEl Stefano al costat d’un cotxe VTC a la Diagonal, on bloquegen el trànsit de dos carrils / D.C.\nL’Stefano deixa veure les complicacions del sou: “Si un mes no té cap al·licient especial o passen fets com els d’ara, que ens obliguen a fer vaga o no ens deixen treballar, les passo magres”. Viu a Mataró i paga un lloguer de 500 euros, així que quan s’ajunten unes setmanes dolentes, la pensió per als seus fills de 14 anys i 9 anys pot retardar-se. El tercer fill, el de 23 anys, és d’una altra dona i “per sort” ja no necessita pensió, explica.\nTot i així, té l’esperança que amb el temps millorin les condicions laborals, ja que Cabify fa poc més de dos anys que s’ha instal·lat a Barcelona i les empreses que hi operen, com Vector Ronda Teleport, encara tindrien un llarg camí per recórrer. De fet, ell és un dels que se’n volia encarregar de millorar-ho. Fa mesos que intenta omplir el buit sindical que hi ha ara mateix, ja que no hi ha cap comitè d’empresa, explica. Està a punt de formar el primer comitè d’aquest tipus i preveu que es composi d’integrants de la secció d’UGT a la qual ell està afiliat i altres membres de Comissions Obreres. “Volem barallar-nos amb la nostra empresa com qualsevol grup de treballadors, però primer hem de salvar la nostra feina”, defensa.\nTanmateix, si tot fracassa i desapareixen els més de 3.000 llocs de treball que concentren les llicències VTC –com vaticina el president de la patronal Unauto VTC a Catalunya, Josep Maria Goñi– el Stefano té un pla. Anteriorment havia estat comercial d’importació de roba a Àsia i fa poc li van oferir dirigir un centre comercial a Jakarta, la capital d’Indonèsia. “Porto 27 anys, la meitat de la meva vida, feliç a Catalunya, però a hores d’ara m’estic rumiant marxar”, reconeix.\n“Cabify i Uber han salvat molts ciutadans de més de 45 anys a qui ningú no els vol donar feina”\nManel Gabaldón tampoc pensa que siguin cap meravella, però celebra la funció de les noves empreses que han incorporat a la seva plantilla aturats de més de 45 anys. “Jo en tinc 55, i hi ha uns quants companys que són de la mateixa generació i tots hem passat per situacions similars”, explica el Manel. Després que l’empresa on havia treballat durant dècades, CEMUSA, fos adquirida per JCDecaux i fes un ERO bestial amb l’acomiadament de més del 80% de la plantilla, va quedar-se sense referents per trobar una altra feina. “Vaig inscriure’m a Barcelona Activa, al Servei d’Ocupació de Catalunya, vaig buscar ofertes a tot arreu durant mig any… I al final vaig trobar la feina a Facebook!”, s’exclama sorprès. Era una crida d’una empresa de treball temporal (ETT) i al cap de poc temps ja estava treballant.\n“Uber i Cabify han salvat molts ciutadans de més de 45 anys a qui ningú no els volia donar feina”, apunta el Manel. I això que a ell el sou no el convenç. “Abans cobrava molt més, perquè durant uns quants anys vaig ser el número dos de la meva empresa”, però s’ha acostumat a la situació i no descarta marxar si troba alguna cosa millor. “Però vull marxar quan jo vulgui o pugui, no quan m’ho imposin els taxistes”, resumeix.\nEl Manel va treballar muntant parades d’autobús durant dècades i ara és un conductor més / D.C.\nTots coincideixen també que durant les seves hores de feina tenen molta llibertat i que això és un gran punt a favor, ja que s’organitzen les rutes ells mateixos. Respecte als horaris laborals i els dies de feina, cada empresa i cada treballador té el seu sistema segons el contracte que tinguin. El Manel fa sis dies de feina, i després dos festius. A continuació, sis dies més laborals, i després tres de festius. I així de manera repetitiva. D’altres treballadors, però, tenen altres sistemes.\nAra bé, algunes jornades poden arribar a les 12 hores o més. “Però això també ho fan els taxistes”, criden altres companys des del fons del grup. A més, “si Cabify detecta que has treballat 70 hores setmanals, et desconnecta directament de l’aplicació i no et permet treballar més”, explica un dels conductors. Però al final, davant l’argument de la precarització d’una feina que acumula moltes hores i que no està ben pagada com a motiu per eliminar els seus llocs de treball, molts dels entrevistats acaben preguntant-se el mateix: “Què som els únics, de totes les feines actuals, que tenim aquestes condicions?”. La resposta, evidentment, és negativa.\nCabify Uber Vaga VTC\nLa patronal de les VTC recull signatures contra el decret de la Generalitat\nEls taxistes consideren la fi de la vaga “una treva” fins al MWC\nEl vicepresident de l’AMB refreda el calendari del nou reglament de VTC


Activitats turístiques a fer al Penedès - Cal Jafra\nActivitats turístiques des de Grup Cal Jafra\nEt proposem diverses activitats turístiques que tindràs a l’abast des del teu allotjament. Et convidem a descobrir el Penedès i a gaudir de les seves propostes turístiques relacionades amb la cultura, el paisatge i sobretot l’enoturisme.\nPau Casals ha estat considerat com un dels grans músics del segle XX i, al mateix temps, com un gran humanista, defensor de la llibertat, la justícia i la pau.\nLa seva carrera internacional va començar el 1899 a París i el va portar arreu del món. Els últims 34 anys de la seva vida els va viure a l’exili, on enyorava la seva estimada Catalunya i casa seva, a la platja de Sant Salvador, al Vendrell.\nA més d’activitats turístiques al Penedès, podràs arribar fàcilment a altres destinacions turístiques de Catalunya. El parc natural del Garraf, les costes de Tarragona, la Tarragona dels Romans i Port Aventura són destinacions a menys d’una hora de qualsevol dels allotjaments de Grup Cal Jafra.\nActivitats turístiques fora del Penedès


habitats- Medi Ambient i Habitatge\nDescarregar bases en format SHAPE\nCartografia dels hàbitats a Catalunya 1:50.00, per fulls del tall 1:50.000\nContingut de la base: Cartografia dels hàbitats en el territori català basada en la interpretació i adaptació de la classificació d’hàbitats de la Unió Europea que proposa el document “CORINE biotopes manual”, editat per la Comissió europea el 1991\nDarrera actualització: 31/12/2005\nOrtofotomapa 1:25.000 infraroig color (IRC), en format digital i paper, del Departament de Medi Ambient i Habitatge i de l’ICC\nBCN 1:50.000 de l’ICC\nInterpretació, mitjançant estereoscopi, de fotografia aèria IRC 1:60.000 de l’ICC i transcripció dels elements fotointerpretats (polígons i línies) sobre ortofomapes IRC 1:25.000, en paper, als quals prèviament se’ls ha superposat les corbes de nivell i la xarxa hidrogràfica de la BCN 1:50.000. En el cas de no disposar dels ortofotomapes IRC aquesta transcripció s’ha fet sobre els ortofotomapes color 1:25.000.\nProspecció de camp per identificar els hàbitats i comparar la bondat de la foto interpretació, introduint-hi les correccions adients, i havent consultat prèviament altra documentació i la cartografia preexistent de la zona.\nCom a norma, a cada polígon cartogràfic correspon un sol hàbitat. De totes maneres, en àrees geogràfiques molt complexes l’escala de treball ha obligat a representar conjunts d’hàbitats; en aquest cas s’especifíca, d’entre els hàbitats que ocupen més d’un 20% del polígon, els 2 o 3 (com a màxim) més importants i el recobriment que hi té cada un.\nEl polígon ha estat la forma emprada per representar els elements foto interpretats. La mida mínima de polígon acceptada a l’hora de fer la foto interpretació ha estat de 2,25 ha.\nPer a certs tipus d’elements (platges de sorra, llacunes, estanys, aiguamolls, maresmes, embassaments, salines i basses o estanys artificials) la mida mínima de polígon ha estat d’1 ha. En general es tracta de les unitats de llegenda 16a, 16b, 22a, 22b, 23a, 89a i 89b.\nAmb caràcter excepcional, s’ha determinat que en un full del tall geodèsic 1:50.000 hi poden haver un màxim de 10 polígons (aproximadament) per sota de 2,25 ha, que corresponguin a la resta d’unitats de llegenda. En qualsevol cas, però, no podran ser inferiors a 1 ha. Aquests polígons tenen com a finalitat la representació cartogràfica de mostres d’hàbitats significativament singulars en aquell full.\nDigitalització i creació de la cobertura d’ArcInfo Un cop fet l’aixecament cartogràfic, l’autor del full el lliura al coordinador d’àrea (tres per a tot Catalunya) que ha de dirigir i supervisar els posteriors processos de digitalització i de control de qualitat. Pel que fa a la digitalització, comporta els passos següents:\nEscannejat dels arcs dels polígons i les línies, i posterior vectorització i transformació a format de cobertura d’ArcInfo.\nIntroducció per teclat, en la taula PAT de la cobertura, dels atributs que identifiquen els hàbitats en cada polígon i el seu recobriment relatiu en aquest (tant per cent).\nControls de qualitat i enllestiment de la cobertura\nDetecció de possibles errors o incoherències pel que fa als atributs (hàbitats) assignats a cada polígon\nComprovació, sobre pantalla, de l’ajust dels polígons digitalitzats als elements identificables de l’ortofotomapa IRC 1:25.000 (elaborat a partir de la mateixa fotografia aèria utilitzada per a la fotointerpretació).\nComparació dels elements dels marges del full amb els dels marges dels fulls veïns, per corregir possibles discontinuïtats, o manques de concordància, dels polígons i dels seus atributs (hàbitats identificats i recobriment d’aquests).\nAquesta base cartogràfica digital es va començar a elaborar l’any 1998 i se’n preveu la finalització el 2004.\nAquesta cartografia es compon de diversos fitxers, cadascun corresponent a un full del tall geodèsic 1:50.000. En fer la consulta, cada full portarà la data d’elaboració i si és el cas, d’actualització.\nLa Cartografia dels hàbitats a Catalunya s’elabora en conveni entre el Departament de Medi Ambient (DMA) i la Universitat de Barcelona (UB).\nCoordinadors generals: Jordi Carreras (UB) i Francesc Diego (DMAH)\nCoordinador científic: Josep Vigo (UB)\nCoordinadors d’àrea: Jordi Carreras (UB), Empar Carrillo (UB) i Josep Maria Ninot (UB)\nResponsable del SIG: Albert Ferré (UB)\nPer a més informació consulteu http://mediambient.gencat.net/cat/el_medi/habitats/inici.htm o adreceu-vos al Servei de Planificació de l’Entorn Natural del Departament de Medi Ambient i Habitatge (Pilar Vendrell)\nNúmero Número del full (segons el tall geodèsic 1:50.000)\nData d'elaboració Data en què l’autor ha lliurat el full per a ser digitalitzat\nDarrera actualització Data en què s’ha afegit al full la darrera modificació, entenent que es tracta de modificacions per corregir petits errors, o petits canvis en el territori, detectats amb posterioritat a la data d’elaboració. Aquesta data no correspon en cap cas a una actualització global del full, que només es farà quan es disposi de noves sèries d’ortofotomapes.\nDarrera actualització parcial Data en què essencialment, s’han reetiquetat les àrees assenyalades com a cremades en els anys precedents, i s’han incorporat les zones cremades en el darrer any, a més d’algunes correccions de possibles errors detectats.\nData d'ortofotomapa, infraroig utilitzat Data del vol fet servir per a elaborar l’ortofotomapa IRC utilitzat en l’aixecament cartogràfic del full\nData d'ortofotomapa, color utilitzat Data del vol fet servir per elaborar l’ortofotomapa color utilitzat en l’aixecament cartogràfic del full\nAutor Autor o autors de l’aixecament cartogràfic del full\nInformació associada a cada polígon consultat\nCodi Codi de l’hàbitat identificat en el polígon.\nEn un polígon pot haver-hi un sol hàbitat (registre 1/1), dos hàbitats (registre x/2) o tres hàbitats (registre x/3).\nNom Denominació de l’hàbitat identificat en el polígon\nRecobriment Tant per cent de la superfície del polígon ocupada per l’hàbitat identificat.\nCap hàbitat identificat en el polígon no pot tenir un recobriment inferior al 20% de l’àrea del polígon al qual pertany. La suma dels recobriments dels hàbitats d'un polígon ha de ser igual a 100.\nSuperfície Superfície que ocupa l’hàbitat en el polígon, resultat de multiplicar la superfície del polígon pel seu recobriment en aquest


Societat / Salut 29/12/2021\nS’obre la cita per a persones d'entre 40 i 49 anys i el 100% dels positius són d’òmicron, però als hospitals domina la delta\nPersones vacunant-se aquesta setmana al recinte de la Fira de Barcelona. FRANCESC MELCION\nBarcelonaEls contagis de covid continuen disparats a Catalunya i el departament de Salut confia en les terceres dosis per frenar l’expansió del virus, que s’ha accelerat amb la variant òmicron: el 100% dels nous positius que s’han seqüenciat ho són. Però la secretària de Salut Pública, Carmen Cabezas, ha explicat que les dosis de reforç han fet baixar els contagis en les franges d’edat en què s’han administrat més, sobretot entre els majors de 70 anys –el 88,6% dels vacunats han rebut la tercera punxada– i també en el grup d’entre 60 i 69 anys –el 76,4% dels vacunats se l’han posada–. “L’increment de la incidència s’ha frenat” en aquesta població, ha dit Cabezas. Salut aposta per la vacunació i ja ha obert la cita a les persones d’entre 40 i 49 anys per rebre la tercera dosi, sempre que hagin passat sis mesos des de la segona dosi de Moderna o Pfizer o bé tres mesos per als vacunats amb AstraZeneca o Janssen.\nTot i el creixement “vertiginós” dels contagis d’òmicron, als hospitals domina la variant delta, que encara acumula la majoria dels ingressats. Cabezas ha parlat de “la coexistència de dues onades”: una de delta i una altra d’òmicron. Segons la secretària de Salut Pública, l’òmicron “sembla menys greu”, però ha advertit que si augmenten molt més els contagis –que ara es concentren en la població d'entre 20 i 29 anys– això es notarà als hospitals i a les UCI. En canvi, els centres d’atenció primària (CAP) tenen una pressió pel covid que no s’havia repetit en les onades anteriors: després de les 61.085 visites de dilluns, aquest dimarts en van rebre 52.353. La directora del Servei Català de la Salut (CatSalut), Gemma Craywinckel, ha insistit que si l’afectació del virus és lleu “no cal que el metge et vegi”, perquè així es facilita l’accés al CAP a qui realment ho necessita.\nPel que fa a la mesura de considerar vàlids els tests d’antígens d’automostra –els que es poden fer a casa– sense haver de repetir la prova al CAP, Craywinckel ha admès el “risc” de “picaresca”, perquè algunes persones poden simular que s’han contagiat per obtenir la baixa mèdica laboral. “Esperem que la població respongui amb honestedat i coherència”, ha assegurat Craywinckel, que ha explicat que treballen per tenir un formulari que garanteixi el control dels tests positius fets a casa i saber com estan els pacients. La directora del CatSalut ha reconegut que aquest funcionament també “segur” que implica un infradiagnòstic dels contagis de covid, però ha descartat que les farmàcies facin tests d’antígens professionals per descongestionar els CAP.\nTant Cabezas com Craywinckel han confiat que la setmana que ve es comenci a notar l’efecte de les restriccions per evitar una saturació del sistema sanitari, tot i que la previsió és que se superi el llindar dels 500 ingressats a les UCI per covid. La secretària de Salut Pública ha avisat que la reinfecció –tornar a contagiar-se amb el virus malgrat haver-lo passat– “és possible” amb la variant òmicron, però ha volgut reiterar que l’aposta del Govern és que el 10 de gener els centres educatius “obrin amb normalitat”.\nLa incògnita dels pacients a les UCI\nLa directora del CatSalut ha admès que els “crida l’atenció” que Catalunya lideri, amb molta diferència, els ingressos a les UCI per covid a Espanya. Craywinckel ha plantejat que potser els recomptes no són equiparables perquè la sospita que tenen és que les altres comunitats autònomes només incloguin els ingressats que estan intubats, que a Catalunya són el 60% dels ingressats a les UCI. “No tenim una explicació raonable”, ha reconegut. Per acabar, la investigadora del Biocomsc de la Universitat Politècnica de Catalunya (UPC) Clara Prats ha apuntat que les vacunes han evitat fins a 10.000 morts de covid a Catalunya , fins a més de 400.000 contagis i fins a 79.000 ingressos als hospitals.


Recuperant el Toc de Màgia i Ciència – Edunomia\nRecuperant el Toc de Màgia i Ciència\n04/10/2018 08/10/2018 quelet\nFeia mesos que no fèiem cap Toc de Màgia i Ciència. Sempre anem escopetejats i a vegades costa trobar el temps per fer-ne, entre tantes activitats i coses per fer que hi ha. Avui, doncs, ens hem trobat al Bar Crystal de Girona una dotzena de persones, entre professors, estudiants i un convidat especial, el psicòleg i mag Jordi Ruiz, que va ser un dels meus professors al curset de màgia que, ja fa anys, em va introduir en aquest món apassionant.\nEntre els assistents hi hem tingut en Fernando Blasco (la seva presència a Girona ha catalitzat la trobada), la Sílvia Margelí, i l’Artur Antúnez, i varis estudiants del Campus d’Estiu de Màgia i Ciència, a més de la Judit Torrent, gestora del projecte, i l’Anna, que n’és becària. En Pep Duran només hi ha pogut ser al començament… i llavors l’ha rellevat la Sílvia Simon. Ha estat un toc distès, on els assistents han portat alguns jocs i en Jordi Ruiz ha aportat diversos jocs clàssics que ens han entusiasmat.\nAmb en Fernando hem aprofitat per practicar una mica el nou mètode de transmissió mecanoquàntica d’elements químics, que hem vist com ha estat interceptat pels espies presents al Toc… però que ens ha servit per fer un gir a la presentació i poder fer servir aquest mètode per potenciar els nostres espectacles i les nostres xerrades.\nLa Sílvia Margelí ha portat unes cartes de plàstic transparents i curioses que venen a la botiga Tiger, amb les quals segurament que podrem fer algun joc vistós… hem d’estudiar-les.\nMoltes gràcies a tothom que ha vingut!\nMatemàgia tocmagsci permalink\nCom organitzar un TEDxUdG: amb un equip


Apartments Mate Makarska Makarska Croàcia - Ofertes d'hotels amb els MILLORS DESCOMPTES EN LÍNIA\nUlica Matije Gupca 3, Makarska Centre, Makarska, Croàcia, 21300 - Veure al mapa\n"Great place to stay in Makarska!! Mate, the owner, greeted u..."\nTant si es tracta d'un viatge de plaer com si és de negocis, Apartments Mate Makarska és una elecció d'allotjament magnífica quan visiten Makarska. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartments Mate Makarska, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com transport hotel/aeroport, habitació familiar, instal.lacions de barbacoa, servei de bugaderia, caixa forta.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió LCD/pantalla de plasma, TV satèl•lit/cable per satisfer els clients més exigents. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Apartments Mate Makarska és una elecció inteligents per a viatgers a Makarska, i ofereix una estada relaxant i sense molèsties.\nCal que informeu el Apartments Mate Makarska de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (71) Parelles (34) Viatgers en solitari (1) Famílies amb infants petits (8) Famílies amb infants grans (9) Grups (19)


La ‘grip canina’, encara que no afecta els humans, s’assembla en els símptomes i el tractament – CCVC – Consell de col·legis veterinaris de Catalunya\nEn canvi, al contrari de la dels humans, la “grip canina”, com la “grip aviar”, no està motivada per les inclemències o el canvi del temps. En els gossos, només pot ser provocada per un virus associat a la Bordetella Bronchiseptica, conegut com a “tos de les gosseres”. Encara que no afecta els humans, la “grip canina” també és una patologia pròpia de les col·lectivitats. La malaltia que provoca aquest virus també afecta el sistema respiratori, i cal aprendre a identificar-la i diferenciar-la dels refredats per assegurar el bon estat de salut de l”animal.\nEls principals símptomes d’un refredat en els gossos, també s’assemblen als que presenten els humans en situació de grip. Esternuts, tos, secrecions oculars, pèrdua de gana i dificultats respiratòries són alguns dels símptomes que presenten les mascotes constipades. La manca d”interès pel joc i l”activitat física i el cansament també en són bons indicadors. A més, és important comprovar la seva temperatura, ja que la febre també pot ser un dels senyals de la presència d’un refredat.\nAcudir al veterinari per diagnosticar i valorar l”abast del refredat. Amb la visita al veterinari s’obté el millor tractament perquè la mascota es recuperi el més aviat possible.\nEvitar els grans canvis de temperatura i els corrents d”aire. Un simple refredat pot evolucionar i empitjorar, convertint-se en broncopneumònia.\nSortir el menys possible de casa si fa fred o mal temps. En cas que ho accepti, podem utilitzar peces d”abric especials per a mascotes, les quals ajuden a mantenir la temperatura corporal.\nDeixar suficient aigua a l’abast del gos, perquè pugui hidratar-se, així com posar-li menjar humit. Per exemple l’enllaunat, que té més proporció d”aigua en la seva composició, és més apetitós i té més calories.\nDonar-li tot l”afecte que puguem, això sempre va bé quan ens trobem malament. No cal preocupar-se pel contacte amb l”animal, el refredat no es transmet de gossos a humans, ni viceversa.